Document ID: 31997D0172

KOMMISSIONENS BESLUTNING af 10. februar 1997 om ændring af grænserne for ugunstigt stillede områder i Tyskland i henhold til Rådets direktiv 75/268/EØF (Kun den tyske udgave er autentisk) (97/172/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 75/268/EØF af 28. april 1975 om landbrug i bjergområder og i visse ugunstigt stillede områder (1), senest ændret ved forordning (EØF) nr. 797/85 (2), særlig artikel 2, stk. 3, og
ud fra følgende betragtninger:
I Rådets direktiv 86/465/EØF om fællesskabslisten over ugunstigt stillede landbrugsområder i henhold til direktiv 75/268/EØF (3), senest ændret ved direktiv 92/92/EØF (4), fastsættes de områder i Tyskland, der anses som ugunstigt stillede i henhold til artikel 3, stk. 3, 4 og 5, i direktiv 75/268/EØF;
den tyske regering har i henhold til artikel 2, stk. 1, i direktiv 75/268/EØF anmodet om en ændring of grænserne for de ugunstigt stillede områder, der er anført i bilagene til Kommissionens beslutning 93/226/EØF (5) og 95/6/EF (6), for at tage hensyn til de administrative ændringer, som er gennemført i de pågældende områder;
den administrative overførsel af visse områder, der allerede er anført på listen over ugunstigt stillede områder i henhold til artikel 3, stk. 3, 4 og 5, i direktiv 75/258/EØF, ændrer ikke grænserne for disse allerede klassificerede områder, der overholder de indekser, værdier og undtagelseskriterier, som er fastsat i direktiv 86/465/EØF for afgrænsning af områderne;
de ændringer, den tyske regering har anmodet om i henhold til artikel 2, stk. 3, i direktiv 75/268/EØF, medfører ingen udvidelse af det udnyttede landbrugsareal i de ugunstigt stillede områder og påvirker derfor ikke den grænse, der er fastsat i nævnte artikel;
af hensyn til klarheden bør den fuldstændige liste over ugunstigt stillede områder, der er anført i bilaget til beslutning 93/226/EØF, og som blev suppleret ved bilaget til beslutning 95/6/EF, offentliggøres igen;
de i denne beslutning fastsatte foranstaltninger er i overensstemmelse med udtalelse fra Komitéen for Landbrugsstrukturer og Landdistrikternes Udvikling -
VEDTAGET FØLGENDE BESLUTNING:
Artikel 1
Den liste over ugunstigt stillede områder i Tyskland, der er anført i bilaget til beslutning 93/226/EØF, og som blev suppleret ved bilaget til beslutning 95/6/EF, affattes som angivet i bilaget til nærværende beslutning.
Artikel 2
Denne beslutning er rettet til Tyskland.
Udfærdiget i Bruxelles, den 10. februar 1997.

Labels: 18
19
6